En 26-årig mand er ved Retten i Aalborg blevet idømt to to års fængsel for at have udsat sin daværende kæreste for adskillige voldelige overgreb, voldtægt og gjort hende ufrivillig gravid og udsat hende for psykiske overgreb over en længere periode i 2021. Det oplyser anklagemyndigheden på Twitter. Overgrebene fandt ifølge anklageskriftet sted på adresser i henholdsvis Aalborg og Tylstrup i en periode fra juni til 9. december sidste år. På et tidspunkt mod slutningen af juli måned voldtog den 26-årige mand ifølge anklageskriftet også kvinden. Det skete på adressen i Aalborg. Den 26-årige modtog dommen, og han skal fortsat være fængslet efter dommen.
Mand idømt to års fængsel for vold, voldtægt og psykisk vold mod en kvinde over en længere periode.